CELEX: 62018TN0139
Language: sl
Date: 2018-02-21 00:00:00
Title: Zadeva T-139/18: Tožba, vložena 21. februarja 2018 – Avio/Komisija

23.4.2018   
            
            
               SL
            
            
               Uradni list Evropske unije
            
            
               C 142/68
            
         Tožba, vložena 21. februarja 2018 – Avio/Komisija
   (Zadeva T-139/18)
   (2018/C 142/87)
   Jezik postopka: italijanščina
   
      Stranki
   
   
      Tožeča stranka: Avio SpA (Rim, Italija) (zastopniki: G. Roberti, G. Bellitti in I. Perego, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               vsebinsko, razglasi ničnost Sklepa Komisije C(2016) 4621 final z dne 20. julija 2016 o odobritvi – v smislu člena 8(2) Uredbe Sveta (ES) št. 139/2004 z dne 20. januarja 2004 o nadzoru koncentracij podjetij – koncentracije „ASL / Arianespace“ v zadevi COMP/M.7724;
            
         
               —
            
            
               kot pripravljalni ukrep, od Komisije na podlagi členov 88, 89 in 91(b) Poslovnika zahteva, da predloži dokazila iz oddelka III te tožbe;
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Ta tožba je vložena zoper Sklep Komisije C(2016) 4621 final z dne 20. julija 2016 o odobritvi – v smislu člena 8(2) Uredbe Sveta (ES) št. 139/2004 z dne 20. januarja 2004 o nadzoru koncentracij podjetij – koncentracije „ASL / Arianespace“ v zadevi COMP/M.7724, ki je bil objavljen v nezaupni različici 11. decembra 2017.
   Tožeča stranka v utemeljitev tožbe navaja dva razloga.
   
               1.
            
            
               Komisija je storila očitno napako pri presoji, pomanjkljivo preučila zadevo in podala pomanjkljivo obrazložitev, ker ni pravilno analizirala nevarnosti izključitve izstrelnih naprav, ki jih upravlja Arianespace, iz trga, zlasti kar zadeva zmožnost, spodbude in protikonkurenčne učinke;
            
         
               2.
            
            
               Komisija je storila očitno pri presoji, ker ni zahtevala zavez v zvezi s trgom izstrelnih naprav, ki jih upravlja Arianespace, zlasti kar zadeva konkurenčna tveganja, povezana z navzkrižjem interesov v Arianespace, in nevarnost izmenjave občutljivih informacij med Arianespace in ASL.